**STANDARDKONTRAKT**

**KORT- OG DOKUMENTARFILM (ENDELIG, MARTS 2013)**

Der er mellem følgende parter (i det følgende kaldet ”Part eller ”Parterne”)

TV-station:       Producent:

CVR:       CVR:

Adr.:       Adr.:

Adr.:       Adr.:

Tlf.:       Tlf.:

i det følgende kaldet "TV-stationen" i det følgende kaldet "Producenten"

den       indgået følgende

**AFTALE**

Vedrørende kort- eller dokumentarfilmen med arbejdstitlen

      (i det følgende kaldet "Filmen")

af instruktør

om TV-stationens erhvervelse af udnyttelsesrettigheder til Filmen mod betaling af nedenstående engagementsbeløb, som indgår i opgørelsen af TV-stationens engagementsforpligtelse i dansk filmproduktion, jf. Filmaftale 2011-2014 og Mediepolitisk aftale 2011-2014. Eventuel tidligere udbetalt udviklingsstøtte til Filmen fra TV-stationen medregnes i engagementsbeløbet. TV-stationens samlede engagementsbeløb fremgår nedenfor og af finansieringsoversigten i aftalens afsnit 3.

Samlet engagementsbeløb fra TV-stationen       DKK

Engagementsbeløb til Filmens produktion       DKK

Eventuelt tidligere udbetalt udviklingsstøtte til Filmen       DKK

(jf. bilag 9)

### 1. Indledning

### Bestemmelserne i denne aftale er fastlagt på grundlag af Filmaftale 2011-2014 og Mediepolitisk aftale 2011-2014. Nærværende aftale skal anvendes i forhold til TV-stationens erhvervelse af udnyttelsesrettigheder til Filmen, såfremt TV-stationen ønsker at afregne det anvendte beløb i den politisk fastsatte forpligtelse for TV-stationen til at engagere sig i dansk filmproduktion, jf. de førnævnte politiske film- og medieaftaler.

### TV-stationen og Producenten kan tidligst 6 måneder efter datoen for Parternes underskrift af nærværende aftale indgå en supplerende aftale, der indebærer, at TV-stationen erhverver yderligere rettigheder til Filmen end de rettigheder, som er omfattet af nærværende aftale.

### TV-stationens betaling til Producenten for de erhvervede rettigheder til Filmen i medfør af en sådan senere indgået aftale, medregnes ikke i opgørelsen af TV-stationens engagementsforpligtelse i dansk filmproduktion.

### 2. Produktionen

TV-stationens engagement i Filmen finder sted på grundlag af følgende forudsætninger:

|  |  |
| --- | --- |
| **Aftalt levering til TV-stationen****I det følgende kaldt ”Afleveringsdatoen”** |        |
| Produktionsbudget (DKK, eksklusive moms) |        |
| Produktionsbudget (bilag 1), dato |        |
| Produktionsplan (bilag 2), dato |        |
| Manuskriptforfatter(e) |        |
| Producer |        |
| Varighed (minutter) |        |
| Optageformat |        |
| Primært sprog |        |
| Optageperiode |        |
| Eventuel forventet kommerciel premieredato i biografer, andre forevisningssteder eller VOD-tjenester |        |
| DFI, produktionsstøtte, evt. i form af LOC |        |
| DFI, produktionsstøtteordning  |        |
| Eventuelt udenlandsk hovedproducent med angivelse af nationalitet (kun ved minorfilm) |        |

Producenten skal løbende holde TV-stationen orienteret om produktionens forløb, og Producenten skal forelægge væsentlige ændringer af ovennævnte produktionsforudsætninger for TV-stationen til dennes godkendelse. Repræsentanter for TV-stationen har ret til at følge produktionen af Filmen, herunder ret til at overvære prøver og optagelser samt gennemse råklip.

### Såfremt Producentens levering af den færdige film forsinkes af årsager, som Producenten over for TV-stationen kan godtgøre rimelige grunde til, kan Producenten anmode TV-stationen om, at det aftalte tidspunkt for levering udskydes. Aftale mellem Parterne herom skal på Producentens foranledning være indgået senest en måned forud for det oprindeligt aftalte tidspunkt for levering.

### Filmen skal afleveres til TV-stationen i en dansk version med mindre andet er aftalt

|  |  |
| --- | --- |
| *Sæt kryds, hvis Filmen afleveres i en anden version end dansk* |  [ ]  |

### 3. Finansieringsoversigt

Væsentlige ændringer i Filmens finansiering kan ikke finde sted uden TV-stationens skriftlige godkendelse. Definition og kategorisering af de i finansieringsoversigten angivne finansieringskilder følger DFIs til enhver tid gældende støttevilkår.

Filmens finansieringsoversigt er som følger:

**Finansieringsoversigt**

|  |  |
| --- | --- |
| *Alle beløb i DKK (eksklusiv moms)* | **BELØB** |
|  |  |
| **1. MG i Skandinavien i alt** |        |
|  |  |
| 2.1 Producentens egen investering |        |
| 2.2 Anden privat investering |        |
| **2. Privat investering i alt** |        |
|  |  |
| **3. Presales til tv i Skandinavien (eksklusive DR og TV 2)** |        |
|  |  |
| **4. PRODUCENTENS EGENKAPITAL I FILMEN I ALT (1+2+3)** |        |
|  |  |
| **5. TV-STATIONENS ENGAGEMENTSBELØB I ALT (inklusiv evt. udviklingsstøtte)** |        |
|  |  |
| **6. DANSKE REGIONALE FILMFONDE I ALT** |        |
|  |  |
| **7. TILSKUD FRA DANSKE PERSONER, VIRKSOMHEDER OG FONDE MV.** |        |
|  |  |
| **8. TV PRESALES OG TV-INVESTERING I SKANDINAVIEN I ALT** |        |
|  |  |
| **9. MG OG OUTRIGHT SALES UDEN FOR SKANDINAVIEN I ALT** |        |
|  |  |
| **10. TV PRESALES OG TV INVESTERING UDEN FOR SKANDINAVIEN I ALT**  |        |
|  |  |
| **11. BIDRAG FRA INSTITUTTER, FONDE OG SKATTEORDNINGER I UDLANDET I ALT** |        |
|  |  |
| **12. INTERNATIONALE FONDE OG STØTTEORDNINGER I ALT** |        |
|  |  |
| **13. DFI PRODUKTIONSSTØTTE I ALT** |        |
|  |  |
| **14. SAMLET FINANSIERING I ALT** |        |

Bemærkninger:

Til den *private investering*, jf. pkt. 2, henregnes beløb, der er indskudt i Filmen af Producenten eller andre private (fysiske og juridiske personer) med henblik på forrentning, så som investering fra danske og udenlandske co-producenter og investorer. Indskud fra tv-stationer eller investorer, der majoritetskontrolleres af en tv-station, kan ikke medregnes i den private investering.

Til *regionale filmfonde*, jf. pkt. 6 og 11, henregnes støtte og eventuel investering fra offentlige eller halvoffentlige fonde og støtteordninger, hvortil der er knyttet regionale bindinger for Filmens produktion. Under pkt. 11 henregnes tillige anden udenlandsk eller supranational støtte og fondsfinansiering.

Til *tilskud fra danske personer, virksomheder og fonde mv.*, jf. pkt. 7, henregnes beløb fra f.eks. private og offentlige fonde samt støtteordninger (bortset fra DFI), hvortil der ikke er knyttet regionale bindinger eller krav om andel i Filmens indtægter.

Til *outright sales* uden for Skandinavien, jf. pkt. 9, henregnes beløb fra tidsubestemt frasalg til givne territorier, uden Filmen opnår andel i indtægterne.

**4. Færdiggørelse**

Producenten indestår for færdiggørelsen af Filmen. TV-stationen kan forlange, at Producenten tegner færdiggørelsesgaranti (completion bond) for Filmen. Udgiften til completion bond skal fremgå af Filmens produktionsbudget.

|  |  |
| --- | --- |
| *Producenten er forpligtet til at tegne en færdiggørelsesgaranti (completion bond) for Filmen**(Sæt kryds, hvis producenten har denne forpligtelse)* | [ ]  |

### 5. Produktionsregnskab og overskridelser af Filmens produktionsbudget

Producenten hæfter for alle overskridelser af Filmens produktionsbudget.

Senest en måned efter DFIs godkendelse af Filmens produktionsregnskab, skal Producenten skal indsende kopi heraf til TV-stationen. Såfremt DFI ikke medvirker ved Filmens finansiering, overgår al kontrol og eventuel godkendelse af regnskabet til TV-stationen.

### 6. Udbetaling af TV-stationens engagementsbeløb

TV-stationens samlede engagementsbeløb i Filmen udbetales til Producenten i en fordeling, der tilgodeser Filmens likviditetsbehov, idet første og sidste rate altid hver udgør minimum 15 %. Tidligere udbetalt udviklingsbidrag indgår ikke i ratebetalingen.

Udbetalingerne sker efter TV-stationens modtagelse af faktura. Faktura skal fremsendes i overensstemmelse med de til enhver tid gældende retningslinjer, som er fastsat af TV-stationen.

7.Udnyttelsesrettigheder

I forbindelse med aftaleindgåelsen fastlægges vilkårene for TV-stationens erhvervelse af udnyttelsesrettigheder til Filmen inden for følgende rettighedspakker:

* Rettighedspakke I omfatter film med *biografpotentiale.* Pakken forudsætter, at der i Filmens finansiering indgår en minimumsgaranti på mindst 300.000 DKK fra en distributør med henblik på dansk biografdistribution.
* Rettighedspakke II omfatter film, der som udgangspunkt er produceret med henblik på *umiddelbar tv-udnyttelse*. På aftaletidspunktet foreligger der ikke særlige finansierings- eller distributionsmæssige forudsætninger, der kan begrunde placering i pakke I, III eller IV.
* Rettighedspakke III omfatter film med *kommercielt forevisningspotentiale*. Pakken forudsætter, at Filmens producent kan dokumentere, at Filmen forud for TV-stationens udnyttelse har kommercielt publikumspotentiale ved offentlige forevisninger for et betalende publikum i danske biografer eller andre forevisningssteder. Dokumentationen kan forelægges allerede på aftaletidspunktet eller senest 6 uger før Afleveringsdatoen, såfremt Filmen på aftaletidspunktet var placeret i rettighedspakke II.
* Rettighedspakke IV omfatter film med *kommercielt VOD-potentiale*. Pakken forudsætter, at Filmens producent kan dokumentere, at Filmen forud for TV-stationens udnyttelse har kommercielt publikumspotentiale i form af VOD-udnyttelse ved særskilt betaling pr. transaktion (modsat abbonnementsbetaling) på kommercielle digitale platforme, der er rettet mod et dansk publikum. Dokumentationen kan forelægges allerede på aftaletidspunktet eller senest 6 uger før Afleveringsdatoen, såfremt Filmen på aftaletidspunktet var placeret i rettighedspakke II.

Vilkårene for TV-stationens rettighedserhvervelse i pakke I og II fremgår af skemaet nedenfor.

|  |  |  |
| --- | --- | --- |
|  | **PAKKE I****Film med biografpotentiale** | **PAKKE II****Film mhp. umiddelbar tv-udnyttelse** |
| **Minimumskrav** | Minimumsgaranti fra en distributør på mindst 300.000 DKK. Minimumsgarantien skal omfatte dansk biografdistribution | Ingen krav |
| **Biograf holdback** | 4 måneder | 0 måneder |
| **Sekundært holdback****Omfatter holdback med henblik på kommerciel udnyttelse på andre platforme end biografer, jf. dog TV-stationens broadcast eksklusivitet.****Producenten skal dog sikre, at filmen ikke er frit tilgængelig mod betaling af et periodevist abonnement på kommercielle VOD-tjenester (SVOD), der er målrettet et dansk publikum, frem til et år efter første tv-visning.** | 8 måneder | 0 måneder |
| **Licensperiode** | 4 årRegnes fra udløb af holdback | 4 årRegnes fra Afleveringsdatoen |
| **Antal visninger inden for kanalfamilien, herunder simulcast for såvel tv-visning som tv-reprise** | 12 tv-visninger12 tv-repriserMax 6+6 visninger kan bringes på TV-stationens hovedkanal | 12 tv-visninger12 tv-repriser |
| **Broadcast eksklusivitet** | Fra aftalens indgåelse til licensperiodens udløb | Fra aftalens indgåelse til licensperiodens udløb |
| **VOD-catch-up****Kan etableres i hele licensperioden** | Op til 3 repriser kan hver især konverteres til én VOD catch-up | Op til 3 repriser kan hver især konverteres til én VOD catch-up |
| **VOD-periode****Kan etableres inden for de første to år i licensperioden, hvorefter muligheden bortfalder** | Op til 3 sæt visning med reprise kan hver især konverteres til én VOD-periode | Op til 3 sæt visning med reprise kan hver især konverteres til én VOD-periode |

Vilkårene for TV-stationens rettighedserhvervelse i pakke III og IV fremgår af skemaet nedenfor.

|  |  |  |
| --- | --- | --- |
|  | **PAKKE III****Film med kommercielt forevisningspotentiale** | **PAKKE IV****Film med kommercielt VOD-potentiale** |
| **Minimumskrav** | Dokumenteret premiere ved offentlig forevisning i Danmark. I tilknytning hertil skal der forelægges en markedsføringsplan.Premieren skal finde sted senest 4 måneder efter Afleveringsdatoen.Såfremt Filmen ikke allerede på aftaletidspunktet er placeret i Pakke III, skal TV-stationen kvittere skriftligt for, at den indsendte dokumentation anses for fyldestgørende, senest 6 uger før Afleveringsdatoen. | Dokumenteret kommerciel VOD-udnyttelse mod særskilt betaling pr. transaktion (modsat abonnementsbetaling) på kommercielle digitale platforme, der er rettet mod et dansk publikum. I tilknytning hertil skal der forelægges en markedsføringsplan.VOD-premieren skal finde sted senest 2 måneder efter Afleveringsdatoen.Såfremt Filmen ikke allerede på aftaletidspunktet er placeret i Pakke IV, skal TV-stationen kvittere skriftligt for, at den indsendte dokumentation anses for fyldestgørende, senest 6 uger før Afleveringsdatoen.TV-stationen har i denne situation ret til at frikøbe VOD-premierevinduet. Frikøb kan således ikke finde sted ved nærværende aftales indgåelse.Ved frikøb følger TV-stationens udnyttelse af Filmen vilkårene i rettighedspakke II. TV-stationens betaling for frikøbet skal som minimum svare til en eventuel tredjemandsbetaling for VOD-premieresætningen og afregnes i det for TV-stationen politisk fastsatte engagementsbeløb. |
| **Biograf holdback / holdback mhp. offentlig forevisning** | 4 månederForkortes automatisk til1 måned, såfremt antal solgte billetter inden for de første 14 dage efter premieren er under 5.000. | 0 måneder |
| **Sekundært holdback****Omfatter holdback med henblik på kommerciel udnyttelse på andre platforme end biografer, jf. dog TV-stationens broadcast eksklusivitet.****Producenten skal dog sikre, at filmen ikke er frit tilgængelig mod betaling af et periodevist abonnement på kommercielle VOD-tjenester (SVOD), der er målrettet et dansk publikum, frem til et år efter første tv-visning.** | Op til 8 månederForudsætter at Filmen inden for de første 8 uger efter premieren har opnået et billetsalg på mindst 20.000, og at der foreligger en distributionsaftale, der kan begrunde holdbackforlængelsen.TV-stationen kan frikøbe den sekundære holdback periode. TV-stationens betaling afregnes i det for TV-stationen politisk fastsatte engagementsbeløb.TV-stationen skal kvittere skriftligt for etableringen af den sekundære holdback periode. | 1 månedKan forlænges op til 4 måneder, såfremt filmen inden for de første 14 dage efter VOD-premieren har opnået mindst 5.000 udlejninger ved særskilt betaling pr. transaktion.Forlængelsen skal godkendes skriftligt af TV-stationen. |
| **Licensperiode** | 4 årRegnes fra udløb af holdback | 4 årRegnes fra udløb af holdback |
| **Antal visninger inden for kanalfamilien, herunder simulcast for såvel tv-visning som tv-reprise** | 12 tv-visninger12 tv-repriser | 12 tv-visninger12 tv-repriser |
| **Broadcast eksklusivitet** | Fra aftalens indgåelse til licensperiodens udløb | Fra aftalens indgåelse til licensperiodens udløb |
| **VOD-catch-up****Kan etableres i hele licensperioden** | Op til 3 repriser kan hver især konverteres til én VOD catch-up | Op til 3 repriser kan hver især konverteres til én VOD catch-up |
| **VOD-periode****Kan etableres inden for de første to år i licensperioden, hvorefter muligheden bortfalder** | Op til 3 sæt visning med reprise kan hver især konverteres til én VOD-periode | Op til 3 sæt visning med reprise kan hver især konverteres til én VOD-periode |

Definitioner og øvrige bestemmelser fremgår af nærværende aftales afsnit 8.

Parterne har aftalt følgende vilkår for TV-stationens rettighedserhvervelse:

|  |  |
| --- | --- |
|  | Klik i én boks |
| ***RETTIGHEDSPAKKE I – Filmen har biografpotentiale******I filmens finansiering indgår en minimumsgaranti på mindst 300.000 DKK mhp. dansk biografdistribution*** |  [ ]  |
| ***RETTIGHEDSPAKKE II – Filmen forventes umiddelbar tv-udnyttelse******Parterne forventer ikke, at Filmen kan opnå kommercielt potentiale, men muligheden foreligger dog, og afklares senest 6 uger før afleveringsdatoen mhp. eventuelt placering af filmen i rettighedspakke III eller IV*** |  [ ]  |
| ***RETTIGHEDSPAKKE II******Parterne forventer nærmere afklaring af filmens kommercielle potentiale senest 6 uger før afleveringsdatoen mhp. eventuelt placering af filmen i rettighedspakke III eller IV*** |  [ ]  |
| ***RETTIGHEDSPAKKE III – Filmen har kommercielt forevisningspotentiale******Dokumentationen herfor er godkendt af TV-stationen*** |  [ ]  |
| ***RETTIGHEDSPAKKE IV – Filmen har kommercielt VOD-potentiale******Dokumentationen herfor er godkendt af TV-stationen*** |  [ ]  |

### 8. Definitioner og øvrige bestemmelser

**Definitioner:**

**Broadcast eksklusivitet**

Fra tidspunktet for nærværende aftales indgåelse til licensperiodens udløb har TV-stationen erhvervet *broadcast eksklusivitet* i Kongeriget Danmark (inklusive Grønland og Færøerne).

Erhvervelsen omfatter en eksklusiv ret for TV-stationens udnyttelse af Filmen således, at andre tv-foretagender, herunder web-castere, der udsender i eller med henblik på modtagelse i Kongeriget Danmark, ikke kan udnytte Filmen, dog med undtagelse af High-Pay-kanaler. Herved forstås tv-kanaler, der abonneres på som enkeltstående kanaler på á la carte basis eller som en del af en eksklusiv tv-pakke (ofte kaldet ”High Premium pakke”). I begge tilfælde forudsætter abonnementet særskilt betaling for brugerens benyttelse. Det er endvidere forudsat, at abonnementet kan tegnes, uden brugeren samtidig abonnerer på andre tv-kanaler eller tv-pakker.

**Tv-visning**

Ved *tv-visning* forstås udsendelse på en tv-kanal indenfor TV-stationens kanalfamilie ved primær udsendelse. Ved udsendelse forstås enhver form for tv-programvirksomhed, der foregår trådløst eller via tråd, uanset den anvendte sendeteknik, primær kabeldistribution samt lignende fremførelsesformer, der sker til almenheden.

**Tv-reprise**

Ved *tv-reprise* forstås genudsendelse af en tv-visning. Tv-reprisen skal være afviklet senest 30 dage efter tidspunktet for tv-visningens påbegyndelse. Reprisen behøver ikke være placeret på samme kanal som den primære visning.

**Simulcast**

Ved simulcast forstås at Filmen fremføres simultant med en tv-visning eller en tv-reprise på TV-stationens digitale platforme, uanset hvorledes de tilgås af brugerne, og uanset om udnyttelsen er gratis eller abonnementsbaseret.

 **Kanalfamilie**

Ved *kanalfamilie* forstås samtlige tv-kanaler, der er koncernforbundne og majoritetskontrolleres af TV-stationen, og som benytter TV-stationens brand.

**VOD catch-up**

Ved VOD (Video On Demand) forstås i denne sammenhæng, at Filmen stilles til rådighed for almenheden på et individuelt valgt sted og tidspunkt i et streamet format og ikke til download.

Ved VOD *catch-up* forstås ubegrænset non-eksklusiv VOD-udnyttelse på TV-stationens digitale platforme, uanset hvorledes disse tilgås af brugeren, og uanset om udnyttelsen er gratis eller abonnementsbaseret. VOD catch-up skal etableres i umiddelbar forlængelse af en afsluttet tv-visning og skal være afsluttet senest en uge efter tidspunktet for tv-visningens påbegyndelse.

**VOD-periode**

Ved VOD*-periode* forstås ubegrænset non-eksklusiv VOD-udnyttelse på TV-stationens digitale platforme, uanset hvorledes disse tilgås af brugeren, og uanset om udnyttelsen er gratis eller abonnementsbaseret.

En VOD-periode er på i alt 40 dage. Etablering af en VOD-periode kan kun ske for den version af filmen, som blev vist på tv (filmen må dog tekstes for hørehæmmede).

TV-stationen har ret til VOD-perioder inden for de første to år i licensperioden, hvorefter muligheden bortfalder.

**Majoritetskontrol**

Majoritetskontrol finder sted, når mere end 25 % af produktionsselskabet ejes af en enkelt TV-station (50 %, hvis flere TV-stationer indgår i ejerskabet), eller når mere end 90 % af produktionsselskabets indtægter over en 3-årig periode hidrører fra produktionsaftaler med en enkelt TV-station. Under hensyntagen til det danske tv-markeds lille størrelse kan DFI efter ansøgning dispensere fra den fastlagte indtægtsgrænse.

**Øvrige bestemmelser:**

**Begrænset SVOD-udnyttelse**

Producenten skal sikre, at filmen ikke er tilgængelig på kommercielle VOD-tjenester, der er målrettet et dansk publikum og hvor filmen er frit tilgængelig mod betaling af et periodevist abonnement (SVOD-tjenester) frem til et år efter første tv-visning.

**Videresalg af rettigheder**

DR og TV2 Danmark kan ikke overdrage de i henhold til nærværende aftale erhvervede udnyttelsesrettigheder til tredjemand, men alene til hinanden. Overdragelse kan endvidere ske til med DR og/eller TV2 koncernforbundne selskaber, der majoritetskontrolleres af DR og/eller TV2, og som benytter DR og/eller TV2s brand.

**Tilbagefald af rettigheder til Producenten**

Såfremt TV-stationen ikke har udnyttet Filmen inden for 1 år efter licensperiodens begyndelse, falder alle rettigheder overdraget til TV-stationen i henhold til nærværende aftale tilbage til Producenten.

**Klip og råbånd**

Under hensyntagen til TV-stationens udnyttelse af Filmen, kan Producenten inden for TV-stationens licensperiode frit udnytte Filmens råbånd og fraklip.

### 9. Tredjemandsrettigheder

### Producenten er forpligtet til at erhverve rettigheder og indgå aftaler med de relevante rettighedshavere og de medvirkende, der sikrer, at TV-stationen kan udnytte de erhvervede rettigheder til Filmen, som beskrevet i nærværende aftale. Producenten friholder TV-stationen for ethvert krav fra tredjemand, såfremt tredjemand gør krav gældende som følge af TV-stationens udnyttelse af de erhvervede rettigheder i overensstemmelse med nærværende aftale. Det påhviler dog TV-stationen, at afregne vederlag til KODA og eventuelt Gramex i forbindelse med TV-stationens udnyttelse af de i henhold til nærværende aftale overdragne rettigheder.

### 10. levering

Producenten leverer den færdige Film til TV-stationen på den aftalte leveringsdato i form af:

|  |  |
| --- | --- |
|  | *Sæt kryds* |
| *Enten:**1 stk. HDCAM SR 1920x1080 16:9 Full Height, master med stereolyd uden tekstning* |  [ ]  |
| *Eller:**1 stk. HD DVC PRO Tape 1280x720P 16:9 Full Height master med stereolyd uden tekstning* |  [ ]  |
| *Eller:**1 stk. HDCAM 1080I 50, Dolby E 5.1 master med stereolyd uden tekstning* |  [ ]  |
| *Eller:**1 stk. elektronisk fil med stereolyd og IT-spor* |  [ ]  |
| *Eller:**1 stk. Digital Betacam 16:9, Full Height Anamorphic master med stereolyd uden tekstning* |  [ ]  |
| *Label på master skal indeholde:** *Duration, TC in, TC out, 2 kanals lydmix*
* *Lydmix specificeret som enten Surround sound nedmix eller stereomix*
* *Hvis der leveres M&E skal det ligge i spor 3 og 4*
 |
| *1 stk. DVD med tidskode fra master øverst i billede samt VITC* |
| *1 stk. DVD i referencekopi* |
| *Digital fil af Filmen til TV-stationens interne brug, subsidiært 5-10 DVD kopier efter nærmere aftale* |

Ovenstående er minimumskrav til Producentens levering. Parterne kan aftale anden levering. I så fald bortfalder ovenstående afleveringskrav, idet ny afleveringsliste vedlægges som bilag 7 til nærværende aftale.

|  |  |
| --- | --- |
| *Parterne har aftalt anden eller supplerende levering end den nævnte i afsnit 10. Der henvises i stedet til bilag 7.**(Sæt kryds, hvis der er aftalt anden levering end ovenstående eller hvis der indgået supplerende aftale om f.eks.x levering af trailers og tv-markedsføringsmateriale* |  [ ]  |

**Desuden leverer Producenten forud for Filmens eventuelle danske premiere i biografer, andre forevisningssteder eller VOD-tjenester:**

|  |
| --- |
| *Pressefotos, overordnede for Filmen: portrætter og hold* |
| *Stills (max 5 stills)**Fotos leveres som JPG-filer i max-komprimering, størrelse/size 10 i 300 DPI. Filnavn skal indeholde navn på de afbildede roller og skuespillere samt navn på fotografen. Såfremt der fremsendes flere end 3 fotos, skal de være prioriteret således, at det fremgår, hvilke 3 fotos, der er de væsentligste.* |
| *Pressemateriale:**Kort og lang synopsis**Biografier og kommentarer**Overordnet pressemeddelelse**Logo / grafik**Final Kreditliste / rolleliste* |
| *Music-cue-sheet (Komplet liste over anvendt musik i Filmen til brug for TV-stationens rapportering til KODA)* |
| *Original manus / komplet dialogliste* |
| *10 biografbilletter til Filmens danske biografpremiere (kan leveres pr. post)* |
| *Liste med metadata om oplysninger om Filmen, herunder still-fotos, tv- og arkivfilm, der indgår i**Filmen, med angivelse af den anvendte varighed. Specifikation vedlagt som bilag 8* |

TV-stationen har ret til at fremstille eksemplarer af det afleverede materiale med henblik på udnyttelse af de af TV-stationen erhvervede rettigheder i henhold til nærværende aftale.

Producenten accepterer endvidere, at TV-stationen opbevarer en kopi af Filmen i TV-stationens arkiv i den version, Filmen blev vist på tv. Arkivkopien må ikke udnyttes af TV-stationen uden forudgående indhentelse af Producentens skriftlige samtykke, med mindre udnyttelsen sker inden for rammerne af ophavsretslovgivningen.

### 11. Godkendelse

Udsendelsesklart materiale samt andet materiale, som Producenten i henhold til nærværende aftale er forpligtet til at aflevere til TV-stationen, skal med hensyn til teknisk kvalitet overholde TV-stationens tekniske specifikationer for at blive godkendt af TV-stationen.

Såfremt materialet ikke kan godkendes i henhold til TV-stationens tekniske specifikationer, skal der foretages en fornyet bearbejdning af materialet inden for en af TV-stationen fastsat tidsfrist. Udgifter hertil afholdes af Producenten.

### 12. Kreditering og sponsorering

Det skal klart fremgår af Filmens fortekster eller sluttekster samt af Filmens PR-materiale, at Filmen er co-finansieret af TV-stationen.

Producenten er forpligtet til at oplyse om sponsoraftaler, der er indgået af Producenten eller på dennes foranledning i forbindelse med Filmens finansiering (filmsponsorering). Samtlige sponsormidler, som er baseret på sådanne aftaler, tilfalder ubeskåret Producenten.

Samtlige sponsormidler i tilknytning til TV-stationens udsendelse af Filmen, som er baseret på aftaler, der er indgået af TV-stationen eller på dennes foranledning, tilfalder ubeskåret TV-stationen (udsendelsessponsorering).

Eventuelle sponsoraftaler skal af såvel Producent som TV-station indgås i overensstemmelse med den til enhver tid gældende reklame- og sponsorbekendtgørelse, der udstedes i henhold til Lov om radio- og fjernsynsvirksomhed.

### 13. Misligholdelse og force majeure

Enhver forsinkelse af ydelser, der efter denne aftale skal leveres af en part, eller anden væsentlig tilsidesættelse af aftalens bestemmelser, herunder Producentens manglende tilvejebringelse af Filmens finansiering, anses for væsentlig misligholdelse af aftalen og medfører, at den anden part kan gøre sædvanlige misligholdelsesbeføjelser gældende efter dansk rets almindelige regler.

Ophævelse af aftalen kan dog tidligst ske 20 kalenderdage efter, den misligholdende part har modtaget skriftligt meddelelse om den misligholdelse, den ikke misligholdende part påberåber sig som begrundelse for ophævelsen, og såfremt den misligholdende part ikke forinden denne frist har afhjulpet misligholdelsen.

Såfremt TV-stationen ophæver aftalen som følge af Producentens væsentlige misligholdelse, kan TV-stationen kræve rater udbetalt i henhold til pkt. 6 tilbagebetalt. TV-stationen kan endvidere kræve et revisorattesteret regnskab.

Så længe en af Parterne som følge af force majeure hindres i at opfylde sine forpligtelser efter nærværende aftale, har den anden Part ret til at tilbageholde sin tilsvarende ydelse, men har derudover intet krav mod Parten.

Ved force majeure forstås ekstraordinære begivenheder uden for Producentens eller TV-stationens kontrol, der ikke ved almindelig agtsomhed har kunnet forudses ved aftalens indgåelse og ikke kan afværges af Parten, og som forhindrer denne i at opfylde aftalen.

Force majeure kan kun påberåbes, såfremt en Part skriftligt og uden ugrundet ophold informerer den anden Part om årsagen, det forventede omfang og den forventede varighed af den manglende evne til at opfylde dennes forpligtelser. Ved ophør eller ændring af force majeure skal den Part, der er berørt heraf, skriftligt og uden ugrundet ophold underrette den anden Part.

Udskydes, suspenderes eller bortfalder en forpligtigelse på grund af force majeure, har dette samme virkning for modpartens tilsvarende ydelser.

### 14. Diverse bestemmelser

Det er producenternes ansvar, at Filmen overholder gældende dansk lovgivning samt eventuelle programetiske regler fastsat af TV-stationen. Offentliggørelse af indholdet af nærværende aftale til andre end DFI, andre investorer, royaltyhavere og collecting agent kan alene ske efter forudgående aftale mellem Parterne.

Enhver tilføjelse til eller ændring af nærværende aftale skal for at kunne påberåbes være skriftlig.

Såfremt DFI ikke medvirker ved Filmens finansiering, overgår al kontrol og eventuel godkendelse af regnskabet til TV-stationen.

Vedhæftede bilag nr. 1-9 udgør en integreret den af nærværende aftale. I tilfælde af uoverensstemmelse mellem nærværende aftale og bilagene, har nærværende aftale til enhver tid forrang.

### 15. Tvister

Nærværende aftale skal i enhver henseende fortolkes og udfyldes i overensstemmelse med dansk ret.

Enhver tvivl eller tvist om forståelse og opfyldelse af denne aftale med underliggende aftaler kan forelægges for DFI med henblik på en udtalelse. Såfremt DFI ikke forespørges, DFI ikke ønsker at udtale sig, eller tvisten ikke løses på grundlag af DFIs udtalelse, afgøres tvisten ved bindende voldgift.

Voldgiftsretten sættes med tre voldgiftsmænd, hvoraf hver part udpeger én. Den tredje, der skal være voldgiftsrettens formand, udpeges af parterne eller, såfremt enighed derom ikke kan opnås, af Sø – og Handelsrettens Præsident. Voldgiftsretten sættes i København.

givet meddelelse om, hvem denne har valgt som sin voldgiftsmand, er den første part berettiget til at anmode Sø- og Handelsrettens Præsident om at udpege den anden parts voldgiftsmand og formanden.

Voldgiftsretten fastsætter selv de processuelle regler.

Voldgiftsretten træffer bestemmelse om, hvem der skal bære voldgiftssagens omkostninger, herunder godtgørelse og honorar til voldgiftsretten.

I øvrigt finder lov om voldgift anvendelse.

Denne aftale er udfærdiget i 3 (tre) enslydende originaleksemplarer, hvoraf der beror et eksemplar hos hver af parterne, og et beror hos DFI – alle i underskrevet stand. Den elektroniske kopi uden underskrift, men med indtastet navn på underskrivende, tilgår ligeledes alle.

For TV-stationen For Producenten

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Dato Dato

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

### Bilag, som skal være vedlagt aftalen:

Bilag 1 Filmens produktionsbudget

Bilag 2 Filmens produktionsplan

Bilag 3 Filmens finansieringsplan

Bilag 4 Dokumentation for placering af Filmen i rettighedspakke III eller IV

Bilag 5 Filmens lanceringsplan såfremt filmen er placeret i rettighedspakke I, III eller IV

Bilag 6 Filmens lanceringsbudget såfremt filmen er placeret i rettighedspakke I, III eller IV

Bilag 7 Leveringsliste til TV-stationen, såfremt der aftales anden eller supplerende levering end den, der fremgår af afsnit 10

Bilag 8 Specifikation af metadata om Filmen

Bilag 9 Aftale om TV-stationens udviklingsstøtte til Filmen, såfremt en sådan aftale er indgået